
[bookmark: Sujet][bookmark: References]Az Európai Parlament 2026. június 17-i jogalkotási állásfoglalása az (EU) 2020/262 irányelvnek a dohánytermékek és a dohányzáshoz kapcsolódó termékek jövedéki adójára vonatkozó általános rendelkezések tekintetében történő módosításáról szóló tanácsi irányelvre irányuló javaslatról (COM(2025)0581 – C10-0296/2025 – 2025/0581(CNS))
(Különleges jogalkotási eljárás– konzultáció)
Az Európai Parlament,
–	tekintettel a Bizottság Tanácshoz intézett javaslatára (COM(2025)0581),
–	tekintettel az Európai Unió működéséről szóló szerződés 113. cikkére, amelynek megfelelően a Tanács konzultált a Parlamenttel (C10‑0296/2025),
–	tekintettel eljárási szabályzata 84. cikkére,
–	tekintettel a Gazdasági és Monetáris Bizottság jelentésére (A10-0160/2026),
1.	jóváhagyja a Bizottság javaslatát annak módosított formájában;
2.	felkéri a Bizottságot, hogy ennek megfelelően módosítsa javaslatát, az Európai Unió működéséről szóló szerződés 293. cikke (2) bekezdésének megfelelően;
3.	felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;
4.	felkéri a Tanácsot a Parlamenttel való újbóli konzultációra, ha lényegesen módosítani kívánja a Bizottság javaslatát;
5.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.








Módosítás		1
Irányelvre irányuló javaslat
2 a preambulumbekezdés (új)
	

	A Bizottság által javasolt szöveg
	Módosítás

	
	(2a)	A magánszemélyek saját használatra történő beszerzéseire vonatkozó irányadó szinteket ki kell egészíteni az (EU) .../... tanácsi irányelvben1a+ meghatározott új jövedékiadó-kategóriákkal.

	
	___________

	
	1a A Tanács (EU) …/… (...) irányelve a dohánytermékekre és a dohányzáshoz kapcsolódó termékekre alkalmazott jövedéki adó szerkezetéről és adókulcsairól (átdolgozás) (HL L …, …, ELI: …).

	
	+ HL: Kérjük, illesszék be a szövegbe a 2025/0580(CNS) dokumentumban található irányelv számát, a lábjegyzetbe pedig illesszék be az említett irányelv számát, dátumát, címét és HL-hivatkozását.



Módosítás		2
Irányelvre irányuló javaslat
2 b preambulumbekezdés (új)
	

	A Bizottság által javasolt szöveg
	Módosítás

	
	(2b)	Az irányadó szintek módosításának azon az elven kell alapulnia, hogy az (EU) .../... irányelv [Kiadóhivatal: kérjük, illesszék be a 2025/0580(CNS) dokumentumban szereplő irányelv számát] szerinti új kategóriákba tartozó termékek az (EU) 2020/262 tanácsi irányelv értelmében már irányadó szinttel szabályozott termékek helyettesítőiként szolgálnak. Az említett új kategóriákra vonatkozó irányadó szinteknek ezért összehasonlíthatóknak kell lenniük az (EU) 2020/262 tanácsi irányelv szerinti irányadó szintek hatálya alá tartozó termékek irányadó szintjeivel.

